**OBRAZLOŽENJE**

**UZ NACRT PRIJEDLOGA ODLUKE O SPRJEČAVANJU ODBACIVANJA OTPADA NA PODRUČJU GRADA SLATINE**

|  |
| --- |
| NOSITELJ IZRADE: Upravni odjel za razvoj Grada Slatine |
| PREDLAGATELJ: Gradonačelnik Grada Slatine |  |
| NADLEŽNOST ZA DONOŠENJE: Gradsko vijeće Grada Slatine |

Odredbom članka 113. Zakona o gospodarenju otpadom (Narodne novine broj 84/21.) propisana je obveza predstavničkog tijela jedinica lokalne samouprave da donesu odluku kojom se uređuju provedbe mjera sprječavanja protuzakonitog odbacivanja otpada i mjere za uklanjanje protuzakonito odbačenog otpada.

Stavkom 2. rečenog članka propisana je obveza uspostave sustava zaprimanja obavijesti o protuzakonito odbačenom otpadu, a kao jedna od mjera je evidentiranje lokacija odbačenog otpada.

Zakonom su dani samo okviri sadržaja Odluke dok je jedinicama lokalne samouprave ostavljena razrada mjera kojima se sprečava protuzakonito odbacivanje otpada odnosno uklanjanje takvog otpada iz prostora kroz uspostavu sustava za zaprimanje obavijesti o odbačenom otpadu, uspostava sustava evidentiranja lokacija odbačenog otpada i mjere za uklanjanje otpada odbačenog otpada.

Nadležnost za kontrolu provedbe Odluke dana je komunalnom redarstvu, te su odlukom propisano postupanje u slučaju protuzakonitog (nepropisnog) odbacivanja otpada kao i mjere za uklanjanje otpada.

S obzirom na to da se navedenom Odlukom utječe na interese građana na području Grada Slatine, savjetovanje i uključivanje javnosti u postupak njenog donošenja provodi se u svrhu prikupljanja informacija o stavovima, primjedbama i prijedlozima zainteresirane javnosti.